次韻賓暘觀陸右丞王葆真二像
作者：方回
朝代：宋

paragraphs: 出城挾一兒，策杖極幽邃。
村俗諗父老，古跡按圖志。
平生丘園心，賁趾遠朝市。
行行墟墓間，是亦有何味。
陸家三太守，此邦榮世仕。
舊祠附學宮，緣情頗應義。
奈何埤雅公，像於王氏置。
君不平其然，似欲刪厥位。
俚舛聊舉隅，諂媚□觸類。
一一口舌爭，何事如人意。